  Анжелика Тихонова корреспондент 7-тӥ оштолэзьлы Удмуртиын эшшо 76 адямилэсь коронавирус инфекциез шедьтӥзы. Выль черламъёс пӧлын 14 аресозь 11 пиналъёс но 65 арессэс ортчем 16 арлыдоос. Со сярысь элькунысь оперативной штаб ивортӥз. Диагноззы Ижкарын 59 улӥсьёслэн зэмаз, Эгра, Ува ёросъёсын – быдэн ньыль, Балезино ёросын – кык, Глазкарын, Глаз, Вавож, Дэбес, Дэри, Кез, Пичи Пурга ёросъёсын – быдэн одӥг. 74 адями висёнэз вормиз. Ньыль мурт кулӥз: кышномуртъёслы 89 но 82 арес вал, воргоронъёслы – 81 но 59 арес Туннэ нуналлы Удмуртиын выль коронавирус инфекциен черлан 31 сюрс 290 учыр лабораториосын зэматэмын. 27 сюрс 818 адями йӧназ, 393 мурт кулӥз. Та дыре 85 висисьёслэн тазалыксы секыт лыдъяське. Элькунын выль коронавирус инфекцилы 987 сюрс 511 эскеронъёс ортчытӥзы, берло нуналскын – 1 сюрс 509. 7-тӥ оштолэзьлы Удмуртиын 51 сюрс 345 адями коронавируслэсь прививка пуктӥз, со пӧлысь 37 сюрс 494-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  